Varðskipið Týr (1975)

Varðskipið Týr er fyrrum flaggskip Landhelgisgæslu Íslands. Skipið var smíðað af Dannebrog Værft í Danmörku á árunum 1974–1975 og var tekið í notkun 1975. Týr var um tíma næststærsta skip Landhelgisgæslunnar og tók þátt í þriðja þorskastríðinu við Bretland. Skipið stundaði eftirlit, leit og björgun, fiskveiðieftirlit og almenna löggæslu í íslensku efnahagslögsögunni og á nærliggjandi hafsvæðum, svo sem við Grænland og Jan Mayen. Týr var tekinn úr notkun árið 2021 og seldur árið 2022.

Í leiknu efni
Týr kom fram í íslensku kvikmyndinni Brim árið 2010 ásamt björgunarþyrlunni TF-LÍF.

Tilvísanir

Flokkur:Byggt 1975
Flokkur:Íslensk varðskip